На пытанні “К” адказвае дырэктар Зэльвенскай райбібліятэкі Святлана ЖАМОЙЦІНА Па выніках сёлетняга рэспубліканскага конкурсу “Бібліятэка — асяродак нацыянальнай культуры” гэтая ўстанова сярод гарадскіх і раённых заняла першае месца ў намінацыі “За пошукавую і даследчую працу”. Супрацоўнікі стварылі базу даных па Ганненскім кірмашы, каб брэнд раёна і надалей развіваўся на гістарычнай аснове. Але гаворка са Святланай Жамойцінай — не толькі пра гэта. Мы паспрабавалі акрэсліць з ёй якасці ды ўменні, што вызначаюць прафесіяналізм бібліятэкара.